**КУГЛАШКИ САВЕЗ РС**

 **Комесар такмичења**

**Бања Лука, 11.08.2017. год.**

 **2-01-11/17**

На основу Члана 12. Спортског правилника за куглање на 9 чуњева секције Класик, доносим:

**П Р О П О З И Ц И Ј Е**

**за екипно првенство сениора у Првој лиги РС за сезону 2017/18**

**1. ОПШТЕ ОДРЕДБЕ**

**Члан 1.**

У Првој лиги РС у сезони 2017/18 такмичиће се седам клубова по двоструком бод систему, јесен-прољеће. Прва лига почиње **08.10. 2017**. год. а прољетни дио почиње **17.02.2018**.

Такмичење ће се одвијати у дисциплини **6 + 4 x 120** хитаца мјешовито. Дозвољено вријеме за серију од **30** хитаца мјешовито је **12 (дванаест)** минута.

Екипа броји **6 (шест)** играча и **4 (четири)** резерве. Дозвољена је замјена **2 (два)** играча.

**Члан 2.**

Прву лигу РС чине: КК „Рад“ Брчко, , КК „Лијевче“ Нова Топола, КК „Посавина“ Градишка, КК „ОССА Галакс“ Бијељина,КК „Рудар“ Приједор, КК „Требишњица“ Требиње, КК „Дервента“ Дервента.

**Члан 3.**

Такмичење ће се одвијати у складу са:

1. спортским правилником КС РС за куглање на 9 чуњева – класик;
2. судијским правилником КС РС;
3. правилником о регистрацији КС РС;
4. дисциплинским правилником КС РС;
5. овим Пропозицијама.

Саставни дио Пропозиција чине:

1. календар такмичења КС РС;
2. распоред и сатница утакмица;
3. списак играча са контакт телефонима клубова и
4. посебно упутство судијама.

**2. ОРГАНИЗАЦИЈА ТАКМИЧЕЊА**

**Члан 4.**

Организатор такмичења је Извршни одбор КС РС. За реализацију су задужени Комесар такмичења, Судијски комесар, Дисциплински комесар, Комесар за регистрацију –секретар КС РС.

Комесар такмичења руководи такмичењем, врши контролу записника, региструје утакмице, ријешава жалбе клубова као првостепени орган, ријешава захтјеве клубова за одгађање утакмица и врши друге послове предвиђене Пропозицијама и Правилницима КС РС.

Комесар такмичења 24 часа након завршетка сваког кола врши регистрацију утакмица и верификацију табеле закључно са утакмицама у претходном колу као и утакмица одиграних прије распоредом утврђеног термина.

Судијски комесар делегира судије најкасније до уторка у 11 сати прије кола које се игра, контролише рад судија, ријешава захтјеве судија по свим питањима и врши остале послове и задатке из ових Пропозиција, Правилника и Одлука органа КС РС.

**Члан 5.**

Утакмице Прве лиге РС, као главне судије, може судити Виши судија, Савезни судија, Судије инструктори и Међународни судија са одговарајућом лиценцом.

Главне судије не могу бити чланови клуба који наступа на утакмици.

Судије на стази могу бити чланови клубова који наступају на утакмици у колико нису пријављени у записнику играча и функционера са те утакмице.

Изузетно, на утакмици у којој није могуће одредити судије на стази а да нису званична лица на тој утакмици, Глави судија мора затражити сагласност преставника клубова учесника такмичења да такве судије суде на стази.

Изузетно, уколико не дође главни судија или нема неког судије на стази или комплетне судијске екипе, међусобним договором екипа и одлуком Такмичарске комисије на куглани, одредиће се лице или лица која ће обављати те функције. (Утакмицу треба одиграти уколико постоји и минимална могућност).

**Члан 6.**

Уколико неки клубови траже замјену главног судије или комплетне судијске екипе, може им се удовољити уз обавезу плаћања свих додатних трошкова који из тога могу произаћи. Захтјев за изузеће судије-а мора се доставити комесару суђења најкасније 24 часа након утврђеног термина за одигравање утакмице тј сриједом до 11 ч.

**Члан 7.**

Датум, мјесто и вријеме одигравања утакмица утврђује се распоредом и сатницом.

Утакмице Прве лиге РС играће се начелно – Суботом и Недељом, а почетак утакмице може бити у времену од **10 – 17** часова, ради прилагођавања доласка и повратка гостујуће екипе.

Гостујућа екипа треба да оствари контакт са домаћином најкасније до **сриједе** у **22** **часа** и договори почетак утакмице уколико желе уговорити утакмицу ван утврђене сатнице.

Уколико не буде међусобног договора сматраће се да утакмица почиње по сатници у распореду такмичења. Уколико договорно промијене почетак утакмице, уз одобрење Комесара такмичења, морају обавијестити и комесара суђења о тој промјени.

Ово не важи за она мјеста и куглане гдје ће се играти већи број утакмица у једном колу.

Почетак тих утакмица биће унапред одређен у распореду и сатници такмичења.

Уколико се клубови међусобно договоре,утакмицу могу играти и прије или послије утврђе-

ног термина али су дужни обавијестити комесара такмичења најмање **7(седам**) дана раније.

**Члан 8**.

Утакмица се може одгодити на захтјев клуба у слиједећим случајевима:

1. Ако један или више играча има обавезу у репрезентацији или на међународним такмичењима за које добије дозволу Извршног одбора КС РС;

2. Ако екипа не може допутовати због елементарних непогода;

3. Уколико су два или више играча обољели од болести проузроковане епидемијом.

Уколико се клубови међусобно договоре,утакмицу могу играти и прије или послије утврђе-

ног термина али су дужни писмено обавијестити комесара такмичења најмање 7 (седам) дана раније о термину одигравања утакмице

**Члан 9.**

Захтјев за одгађање утакмице клуб је дужан доставити комесару такмичења најкасније **3** **(три)** дана прије одређеног термина а у случају елементарне непогоде или епидемије **12** **(дванаест)** часова прије почетка утакмице уз обавезу да у року од **72 (седамдесетдва)** часа достави потребне доказе о оправданости захтјева.

**Члан 10**.

Уколико се утврди да разлози за одгађање утакмице нису били оправдани, клуб ће утакмицу изгубити службеним резултатом и биће новчано кажњен са 100 (стотину) КМ и покренуће се дисциплински поступак против одговорних лица.

**Члан 11.**

Одгођена утакмица мора се одиграти у року од 15 дана, али прије краја јесењег дијела првенства и 2 (два) која прије краја прољетног дијела првенства.

 Једном одгођена утакмица не може се поново одгађати а против клуба који не прихвати одлуку комесара биће покренут дисциплински поступак.

**Члан 12.**

Екипа која из неоправданих разлога не дође на утакмицу исту губи службеним резултатом и одузимају јој се **2 (два)** бода, те се кажњава новчаном казном у износу од 200 (двијестотине)КМ.

**Члан 13.**

Новчану казну клуб је дужан уплатити на рачун КС РС код Сбербанке, број: **567-162-19000434-20** у року од **5 (пет)** дана.

Уколико клуб не уплати новчану казну слиједи аутоматска суспензија и покреће се дисциплински поступак.

**Члан 14.**

Ако нека екипа изгуби **2 (двије)** утакмице службеним резултатом, искључује се из даљег такмичења а њени резултати се бришу. Против клуба и одговорних лица проводи се дисциплински поступак.

**Члан 15.**

Екипа која не наступи у посљедња **2 (два)** кола шампионата, аутоматски се искључује из такмичења, а утакмице се региструју службеним резултатом.

Против клуба и одговорних лица проводи се дисциплински поступак.

**Члан 16.**

Утакмице Прве лиге РС могу се играти на најмање четверостазним кугланама које пријаве клубови домаћини и које прегледа комисија за категоризацију НБЦ-а и изда одговарајући цертификат.

Утакмице Прве лиге РС могу се изузетно играти и на најмање двостазним кугланама које пријаве клубови домаћини и које прегледа комисија за категоризацију куглана КС РС, а дозволу за играње утакмица потврди Извршни одбор КС РС.

**3. ОРГАНИЗАЦИЈА УТАКМИЦЕ**

**Члан 17.**

Све екипе дужне су на свакој утакмици наступити у тренутно најјачем саставу.

**Члан 18.**

Утакмицом руководи такмичарска комисија на куглани која се састоји од Главног судије и по **1 (један)** представника екипа које играју утакмицу (обично вођа или капитен екипе).

**Члан 19.**

**30 (тридесет)** минута прије заказаног почетка утакмице, вођа екипе – капитен – тренер домаће екипе, дужан је главном судији доставити пријаву екипе са редосљедом наступа играча и списком званичних лица, а **20 (двадесет)** минутапријепочетка гостујућа екипа предаје списак главном судији. Гостујућа екипа може погледати састав домаће екипе **од** **30 до 20**  **минута** до почетка утакмице. Уз пријаву се предају спортске легитимације играча које морају бити продужене за текућу спортску годину те уписан и овјерен љекарски преглед.

Овјерена спортска књижица важи до **30.6.2018**. године. Љекарски преглед важи **12** мјесеци.

**Члан 20.**

Образци за вођење утакмице су:

1. ПРИЈАВЕ -------------------------------------------------------------------- 1. примјерак
2. ЗАПИСНИК ИГРАЧА ЗА 120 ХИТАЦА -------------------------------- 3. примјерка
3. ЗАПИСНИК СА УТАКМИЦЕ (збирни записник) ------------------------- 3. примјерка
4. ИЗВЈЕШТАЈ ГЛАВНОГ СУДИЈЕ --------------------------------------- 2. примјерка

Образце за утакмицу домаћа екипа дужна је предати главном судији **30 (тридесет)** минута прије почетка утакмице.

**Члан 21.**

Кашњење екипе, из оправданих разлога, главни судија ће толерисати до **30 (тридесет)** минута.

Уколико нека екипа има проблема у доласку (квар на превозном средству, саобраћајни застој, кашњење аутобуса и сл.) мора о томе обавијестити другу екипу или главног судију утакмице. Ако нема обавијештења главни судија ће, након чекања од **30 (тридесет)** минута, прогласити присутну екипу за побједника – службеним резултатом.

**Члан 22.**

Клуб домаћин дужан је:

1. да обезбиједи исправност куглане, реквизита, опреме и прибора те њихову чистоћу;
2. да обезбиједи дежурно техничко лице;
3. да преда судији потребне образце за вођење утакмице;
4. да обезбиједи таблу или графикон за исписивање резултата;
5. да води рачуна о одржавању реда и понашању публике;
6. да истакне заставу РC и КСРСна примјереном мјесту;
7. да помогне гостујућој екипи око смјештаја или исхране уколико то буде тражила;

За лишу организацију утакмице, против клуба и одговорних лица проводи се дисциплински поступак.

**Члан 23.**

Уколико клуб домаћин не испуни своје обавезе, главни судија у свом извјештају, дужан је евидентирати пропусте.

Комесар такмичења ће предузети потребне мјере из своје надлежности за евентуално учињене пропусте.

Уколико клуб домаћин не обезбиједи техничко лице на куглани, све посљедице које могу настати иду на трошак домаћина – организатора утакмице.

Казна за лошу организацију утакмице износи **200** (двијестотине) КМ и кажњени клуб дужан је наведени износ уплатити на рачун КС РС у року од **8 (осам**) дана.

Уколико на вријeме не уплати наведени износ слиједи суспензија и покретање дисциплинског поступка.

Ако дође до прекида утакмице због неспортског понашања играча, руководилаца или гледалаца, одговорни клуб биће кажњен новчаном казном од **1000** (хиљаду) КМ а против одговорних лица биће покренут дисциплински поступак и екипа утакмицу губи службеним резултатом **2:0 (8:0).**

**Члан 24.**

Уколико се прије одигравања утакмице догоди да се утакмица не може одиграти због неисправности куглане или неког другог разлога, клуб домаћин дужан је о томе обавијестити гостујућу екипу и комесара такмичења најмање **12 (дванаест)** часова прије утврђеног термина за одигравање утакмице.

**Члан 25.**

Уколико клуб домаћин на вријеме не обавијести гостујућу екипу и комесара такмичења о отказивању утакмице, губи утакмицу службеним резултатом **2:0 (8:0)** и надокнађује трошкове службеним лицима као да се утакмица одиграла.

**Члан 26.**

Екипа може наступити са најмање **5 (пет)** играча.

Екипе наступају са по **2 (два)** односни **1 (једним)** играчем у блоку према редосљеду датом у пријави.

Резервни играчи, уколико наступе, не морају наступати по редосљеду из пријаве.

Играчи домаће екипе стално стартају са стаза **1 и 3** односно **1(један)** а играчи гостујуће екипе са стаза **2 и 4**. односно **2 (два)**

Стазе се мјењају по систему: **1-2-4-3; 2-1-3-4; 3-4-2-1; 4-3-1-2.** на четворостазним кугланама.

**Члан 27.**

За сваку екипу на једној утакмици могу наступити највише 1 (један) играч јуниорског узраста (до 23 год) и неограничен број играча кадетског ураста а који су регистровани на двојну регистрацију.

**Члан 28.**

Сви играчи једне екипе морају наступити у једнообразној опреми (дрес са називом клуба, спортске гаћице и спортске чарапе) и патикама.

Секунданти и тренери, такође морају имати спортску опрему клуба (горњи дио тренерке или дрес са називом клуба) и патике.

Секундант може бити било које лице које је наведено у пријави за утакмицу.

**Члан 29.**

Секунданту није дозвољено секундирати више од једном играчу.

Секундант не може мјењати мјесто у току једне серије бацања. Секундант не може преузети или завршити дужност у току једне серије бацања. Ако нема секунданта не може се поднијети приговор судији за евентуално погрешно вреднован хитац. Секундант не смије улазити или стајати у такмичарском простору. Тренери могу контактирати са играчима само преко секунданата и тако да не ометају противничке играче, секунданте и судије на стази.

Ако тренер секундира играчу – постаје секундант, може секундирати само једном играчу у току серије од 30 хитаца.

Организатор (домаћин) дужан је обезбиједити мјесто за секунданта поред судије на стази.

**Члан 30.**

**10 (десет)** минута прије почетка утакмице ОБАВЕЗНО је постројавање екипа у спортској опреми, за представљање и поздрав публици.

На постројавању морају бити сви играчи, у спортској опреми, са пријаве за наступ.

Уколико се размјењују поклони између екипа, то чине капитени екипа на постројавању, послије представљања и поздрава публици.

Спортски поздрав изводи се на знак капитена екипе ријечима ЗДРАВО гласно изговореним од свих играча екипе.

Прије почетка наступа играчи имају право на **5 (пет)** минута загријавања – пробни хици у пуне.

Послије представљања играчи несмију напуштати такмичарски простор без одобрења главног судије.

Резервни играчи немају право загријавања осим ако наступе од првог хица у блоку.

Када утакмица почне, не може се мијењати распоред играча.

**Члан 31.**

Ако у току утакмице дође до квара на једној стази, утакмица се може наставити, међусобним договором екипа, на **преосталим** стазама (2 стазе).

**Члан 32.**

Уколико је квар такав да се утакмица не може наставити и одиграти (нестанак ел. енергије дуже од **120** минута или сазнања да неће доћи за дужи временски период или се квар не може отклонити у наведеном времену) утакмица се прекида и евидентирају позиције код прекида и одмах се треба договорити око термина наставка утакмице. Договором екипа са главним судијом, уколико је одиграно најмање **50 %** утакмице, утакмица се може регистровати резултатом који је постигнут прије прекида и то главни судија мора написати у свом извјештају уз потпис представника обје екипе на записнику и судијском извјештају.

Уколико се утакмица наставља у новом термину екипе се поново пријављују (играчи који нису завршили наступ или нису играли) а редосљед не мора бити исти као код прекида утакмице, с тим да играчи који су завршили наступ прије прекида, не могу наступити.

Трошкове наставка утакмице сносе сами клубови.

**Члан 33.**

Напомена за организатора:

**ТРЕБА СПРИЈЕЧИТИ:**

- сликање блицом за вријеме игре;

- ометање играча разним инструментима (пиштаљке,трубе), лупање о столове, стакло, лупање ногама и сл.

У интересу куглашког спорта је **ОМОГУЋИТИ ТВ** екипама и репортерима несметан рад.

Организатор је одговоран за очување реда и мира у спортском објекту.

**Члан 34.**

Евентуалне спорове који се могу појавити на самој утакмици ријешава такмичарска комисија на куглани односно главни судија.

**4. НАЧИН БОДОВАЊА И УТВРЂИВАЊЕ ПОБЈЕДНИКА**

**Члан 35.**

Укупан број **ПОЕНА** на утакмици је **8 (осам).**

Игра се: **ИГРАЧ НА ИГРАЧА.**

Свака серија, од **30** хитаца, посебно се бодује. Играч који обори више чуњева, у серији, осваја **1(један) ПОЕН**. Ако је исти број оборених чуњева, у серији, сваки играч осваја **0,5 (пола) ПОЕНА**. Играч који у **4 (четири)** серије освоји више поена (**најмање 2,5**), осваја **1 (један) МЕЧ ПОЕН** за екипу.

Уколико је у серијама било нерјешено **(2:2), МЕЧ ПОЕН** за екипу осваја играч који је оборио више чуњева. Ако је број оборених чуњева исти, сваки играч осваја **0,5 (пола) МЕЧ ПОЕНА** за екипу.

Екипа која обори више чуњева осваја **2 (два) МЕЧ ПОЕНА**. Ако су екипе обориле једнак број чуњева, свака екипа осваја по **1(један) МЕЧ ПОЕН**.

Резултат у **МЕЧ** **ПОЕНИМА** може бити од **8 : 0 до 4 : 4**.

Побједник је она екипа која освоји **4,5 (четириипо**) или више **МЕЧ** **ПОЕНА** и за побједу добија **2 (два) БОДА**. Уколико је резултат у **МЕЧ** **ПОЕНИМА 4 : 4**, свака екипа добија по **1 (један**) **БОД.**

**5. УТВРЂИВАЊЕ ПЛАСМАНА И ОСВОЈЕНА ПРИЗНАЊА**

**Члан 36.**

Поредак на табели одређује број освојених бодова а затим бољи скор освојених поена.

На крају првенства поредак на **ТАБЕЛИ** се одређује према:

1. броју освојених **БОДОВА,**
2. броју освојених **БОДОВА** у међусобним сусретима;
3. скору **МЕЧ** **ПОЕНА** у међусобним сусретима;
4. скору **СЕТ ПОЕНА** у међусобним сусретимa.
5. скору **МЕЧ** **ПОЕНА** укупно

**Члан 37.**

**Након лигашког дијела првенства, 14. и 15. апрлиа 2018 у СЦ Борик, игра се плеј оф у виду „final four“-а.**

**Право наступа плеј-офу (завршници) имају 4 (четири) најбоље пласиране екипе из лигашког дијела такмичења која се пријави за ово такмичење.**

**Уколико нека од ових екипа не пријави, у плеј-офу (Завршници) може наступити и екипа сљедећа по пласману у лигашком дијелу такмичења.**

**У случају да се екипа пријави за плеј оф а не појави се на утакмици, против те екипе ће бити покренут дисциплински поступак.**

**Плај оф се игра на неутралној, најмање четверостазној куглани коју прегледа комисија за категоризацију НБЦ-а и изда одговарајући цертификат. У плеј офу НЕ МОГУ играти играчи на двојним регистрацијама.**

**„Final four“ се игра у субота по систему: четврта против против првопласиране екипе и трећа против другопласиране екипе из лигашког дијела првенства.**

**И недеља: побједници полуфинала играју за првака**

**Трећепласирана екипа 1. Лиге РС је боље рангирана током лигашког дијела поражена екипа из полуфинала.**

**Пријаве екипа су ковертиране а стазе се одређују жријебањем.**

**У случају неријешеног резултата (4-4) побједник је екипа која освоји више сет поена.**

**Уколико је и тада резултат неријешен, играчи који су завршили наступ у посљедњој измјени бацити ће по 3 (три) хитца у пуне на стазама на којима су завршили наступ. Побједник је екипа која у тим хитцима обори више чуњева. У случају да и тада резултат буде исти, доигравање се наставља на исти начин уз замјену стаза, до коначне побједе.**

**Трошкове плеј-офа, куглане и судија, сноси КСРС.**

**Члан 38.**

Првопласирана екипа Прве лиге РС осваја титулу **ШАМПИОНА** Републике Српске у куглању у категорији сениора и право наступа у Премијер лигу БиХ у наредној такмичарској сезони.

Шампиону КС РС додјељује се:

* **пехар** у трајно власништво и
* **медаље** за играче и тренере **(укупно 12).**
* **диплома** КС РС.

Другопласираној екипи се додјељује:

* медаље за играче и тренере (укупно 12).
* диплома КС РС.

Трећепласираној екипи се додјељује:

* медаље за играче и тренере (укупно 12).

диплома КС РС

**6. СУДИЈЕ**

**Члан 39.**

Главни судија одговоран је за одигравање утакмице у складу са правилницима КС РС и пропозицијама а детаље ће добити у Упутству за рад судија од комесара суђења.

Главни судија треба да организује слање записника и судијског извјештаја до комесара такмичења односно секретара КС РС (поштом или по неком члану екипе).

По завршетку утакмице, главни судија, је обавезан телефоном,маилом и факсом доставити резултат утакмице, судијски извјештај и збирни записник, на и-мејл kuglaski.savez.rs@gmail.com , тел/фаx: **051/257-130** (канцеларија КС РС) или телефон секретара КС РС 065/448-839 (Синиша Андрић). Адреса:78.000 Бања Лука, Вождовачка 43 .Контакт телефон комесара такмичења Бабић Синише је: 065/538060 bsini@teol.net и kuglaskiklubada@gmail.com .

Судијски извјештај и екипни записник морају бити послани најкасније 1 сат по завршетку утакмице.

**7. ПРАВИЛА ПОНАШАЊА ИГРАЧА**

**Члан 40.**

1. Није дозвољено чекати одређене кугле и узимати кугле у покрету;
2. Средства за лијепљење и бољу контролу кугле смију се употребљавати али употреба

средстава из спреја није дозвољена;

1. Играч има право маркером (лијепљивом траком која се лако скида) означити мјесто

поласка **ПОРЕД** даске положнице;

1. Играч не смије пријећи линију такмичарског простора;
2. Играч не смије куглу полагати мимо даске положнице;
3. Забрањено је додиривање пода руком или кољеном, наслањање на кугловод или

 зид (изузетак је пад);

1. Играч не смије бацити куглу прије него што се упали зелено свијетло на семафору или

без дозволе судије.

Неспортско понашање је:

* када играч и након опомене судије не почне са игром или је не наставља;
* не признаје одлуке судије;
* омета противника;
* гласно прича, галами, пљује и сл.;
* дискутује са гледаоцима;
* вријеђа гледаоце, функционере или судије.

**Члан 41**.

Делегиране судије дужне су на вријеме доћи на утакмицу, најмање **30 (тридесет)** минута прије почетка а уколико су спријечени да дођу на утакмицу дужни су обавијестити комесара суђења да може одредити замјену.

Крајњи рок за тражење замјене је **3 (три)** дана прије одигравања утакмице за коју су одређени. Судија може и сам наћи замјену коју мора потврдити судијски комесар.

**8. ПРЕКРШАЈИ**

**Члан 42.**

Играч који направи два дисциплинска прекршаја на утакмици и за њих буде санкционисан (жути и црвени картон) аутоматски се суспендује и нема право наступа на двије утакмице а у року од **15 (петнаест)** дана покреће се дисциплински поступак.

Уколико дисциплински поступак не буде покренут играч има право наступа послије **15 (петнаест)** дана односно **2 (двије)** утакмице неиграња.

Играч који на двије утакмице добије дисциплински картон **(жути),** аутоматски се суспендује и нема право наступа на слиједећој утакмици.

За теже дисциплинске прекршаје обавезно се проводи дисциплински поступак и утврђује казна у складу са правилницима КС РС.

**Члан 43.**

Играч који је искључен **ИМА** право замјене **(уколико замјене нису искоришћене).**

**9. ЖАЛБЕНИ ПОСТУПАК**

**Члан 44.**

Жалбе се најављују главном судији у току или одмах по завршетку утакмице.

Жалбе се најављују у судијском извјештају уз потпис представника клуба који се жали.

Екипа која је најавила жалбу дужна је на рачун КС РС уплатити износ од **100** (стотину) **КМ**, те доставити потребну документацију у року од 3 (три) дана.

**Члан 45.**

Уколико комесар такмичења нема доказа о извршеној уплати таксе, жалба се неће разматрати.

**Члан 46.**

Ако жалба уђе у процедуру ријешаваће се на основу Правилника за куглање на 9 чуњева – Класик, Пропозицијама такмичења и других Правилника КС РС.

**10. РЕГУЛИСАЊЕ ТРОШКОВА**

**Члан 47.**

Котизација за Прву лигу РС у сезони 2017/18. године износи **700 КМ** и уплаћује се у два једнака дијела и то: **350 КМ до 01. 10. 2017. године и 350 КМ** до **24. 02. 2018. године**.

Уплатити на рачун КС РС: Сбербанк, број рн: **567-162-19000434-20**, са назнаком **Котизација**.

**Екипа која не уплати на вријеме котузацију неће моћи наступити на утакмици и изгубиће је службеним резултатом уз спровођење дисциплинског поступка за одговорна лица**.

**Члан 48.**

Домаћа екипа трпи трошкове куглане и службених лица на утакмици.

**Члан 49.**

Судијска такса за трочлану судијску екипу износи **70** (седамдесет) КМ и то:

**ГЛАВНИ СУДИЈА -------------------------------------------------- 30 (тридесет) КМ.**

**СУДИЈЕ НА СТАЗИ ------------------------------------------------ 2 x 20 (двадесет) КМ.**

Судије имају право на путни трошак уколико нису из мјеста гдје се игра утакмица. Путни трошак у висини аутобуске карте или **10 %** од цијене горива по км.

Због смањења трошкова, комесар суђења делегираће главне судије из мјеста гдје се утакмица игра или мјеста које је најближе одигравању утакмице.

Дневница за службена лица износи **45 (четрдесетпет) КМ**. Од **8-12** сати наплаћује се **50 %** или **22,50 КМ**. **До 8 (осам) сати не може се наплатити дневница**!

Трошкове за службена лица, домаћа екипа, исплаћује прије почетка утакмице. Трошкови утакмице се исплаћују главном судији.

**11. ЗАВРШНЕ ОДРЕДБЕ**

**Члан 50.**

Тумачење ових пропозиција у надлежности је **Комесара такмичења** који ријешава приговоре и жалбе у првостепеном поступку.

У другостепеном поступку жалбе ријешава **Извршни одбор КС РС** чија је одлука коначна.

На одлуку Извршног одбора може се упутити, као вандредан правни лијек, приговор **Спортској арбитражи КС РС** чија је одлука коначна .

**Комесар такмичења КС РС**

 **Бабић Синиша**